Everton hankki Sveitsistä nuoren hyökkääjän | Valioliiga | HS
Yhdysvaltain presidentinvaalit Uni
Everton hankki Sveitsistä nuoren hyökkääjän
Shani Tarashaj on Evertonin toinen hankinta tammikuussa.
7.1.2016 19:24
Evertonin manageri Roberto Martinez Valioliigaottelussa 3. tammikuuta 2016.
Englannin Valioliigaseura Everton on tehnyt neljän ja puolen vuoden mittaisen sopimuksen Sveitsin alle 21-vuotiaiden maajoukkuehyökkääjän Shani Tarashajn kanssa. Tarashaj siirtyy Evertoniin Zürich Grasshoppersista.Tarasjah, 21, pysyy lainalla Zürichissä loppukauden ajan, jotta hän voi suorittaa loppuun asevelvollisuutensa.Tarashaj on tehnyt Grasshoppersille 18 maalia tällä kaudella.Evertonin managerin Roberto Martinezin mukaan Sveitsin jalkapalloilun suuria lahjakkuuksia, jolla on edessään loistava tulevaisuus.”Hän sopii pelityyliimme. Olemme iloisia, että olemme löytäneet nuoren pelaajan, joka uskoo seuramme olevan oikea askel eteenpäin uralla”, Martinez kommentoi siirtoa Evertonin verkkosivuilla.Tarashaj on Evertonin toinen pelaajahankinta tammikuun siirtoaikana. Aiemmin Everton teki sopimuksen Buryn 17-vuotiaan puolustajan Matthew Fouldsin kanssa. Everton on Valioliigassa 11. sijalla 20 ottelun jälkeen.